ລາຍ​ງານ ວ່າ​ດ້ວຍການ​ຄ້າ​ມະ​ນຸດ ໃນ ສ​ປ​ປ ລາວ ຂອງ​ກະ​ຊວງ​ການ​ຕ່າງ​ປະ​ເທດ​ສະ​ຫະ​ລັດ ປີ 2019 ​ຕອນທີ 3
ກະ​ຊວງ​ແຮງ​ງານ ແລະ​ສະ​ຫວັດ​ດີ​ການ​ສັງ​ຄົມ ​ໄດ້​ສົ່ງ​ຜູ້​ຕາງ​ໜ້າຂອງ​ຕົນ​ໄປ​ປະ​ຈຳ​ຢູ່​ສະ​ຖານ​ເອກອັກ​ຄະ​ລາດຖະ ທູດ ​ໃນໄທທີ່​ໄປ​ຕິດ​ຕາມກວດ​ກາ​ບ່ອນ​ອອກ​ແຮງ​ງານ​ຕ່າງໆ ແຕ່​ກໍ​ບໍ່​ເປັນ​ທີ່​ຈະ​ແຈ້ງວ່າ​ພວກເຂົາ​ເຈົ້າ​ໄດ້​ຮັບ.​
ໃນວັນທີ 20 ມີຖຸນາຜ່ານມານີ້ ກະຊວງການຕ່າງປະເທດສະຫະລັດໄດ້ອອກລາຍງານ ປະຈໍາປີ 2019 ວ່າດ້ວຍການຄ້າມະນຸດຢູ່ໃນທົ່ວໂລກຊຶ່ງພາກສ່ວນທີ່ກ່ຽວຂ້ອງກັບລາວ ນັ້ນໄດ້ແບ່ງອອກເປັນ 4 ຕອນ ອັນດັບຕໍ່ໄປ ຂໍເຊີນທ່ານຮັບ ຟັງຕອນທີ 3 ຂອງລາຍ ງານການຄ້າມະນຸດໃນລາວ ຈາກວັນນະສອນໄດ້ເລີຍ ໃນພາກສ່ວນທີ່ເວົ້າເຖິງການໃຫ້ຄວາມປົກປ້ອງຄຸ້ມຄອງນັ້ນ ລາຍງານຂອງກະຊວງ ການຕ່າງປະເທດສະຫະລັດກ່າວວ່າ ລັດຖະບານໄດ້ດຳເນີນຄວາມພະຍາ ຍາມ ໃນການປົກປ້ອງພວກໄດ້ຮັບເຄາະຮ້າຍ ໃນການຜັນຂະຫຍາຍໂຄງການລິເລີ້ມ ຕ້ານການຄ້າມະນຸດທີ່ມີການປະສານງານກັນໃນລະດັບກະຊວງລະຫວ່າງປະເທດ ໃນເຂດແມ່ນ້ຳຂອງປີ 2016 ນັ້ນ ລັດຖະບານລາຍງານວ່າໄດ້ເຜີຍແຜ່ ແລະຈັດຕັ້ງ ປະຕິບັດຕາມປຶ້ມຄູ່ມືການລະບຸໂຕຜູ້ເຄາະຮ້າຍໃຫ້ແກ່ເຈົ້າໜ້າທີ່ ທີ່ຢູ່ນອກຂະແໜງ ການຕ້ານການຄ້າມະນຸດ ຫລື ATD ຊຶ່ງລວມທັງເຈົ້າໜ້າທີ່ຊາຍແດນທີ່ປະຈໍການຢູ່ໃກ້ ກັບປະຊາຄົມທີ່ມີຄວາມສ່ຽງຕໍ່ການຕົກເປັນເຫຍື່ອຂອງການຄ້າມະນຸດນຳ ລັດຖະບານ ໃຫ້ການຊ່ວຍເຫລືອແກ່ຜູ້ໄດ້ຮັບເຄາະຮ້າຍທີ່ເປັນຜູ້ຊາຍເປັນເທື່ອທຳອິດ ຊຶ່ງລວມມີ ການໃຫ້ທີ່ພັກເຊົາເຖິງແມ່ນວ່າໃນເມື່ອກ່ອນ ແມ່ນມີໄວ້ໃຫ້ແຕ່ຜູ້ໄດ້ຮັບເຄາະຮ້າຍທີ່ ເປັນແມ່ຍິງເທົ່ານັ້ນ ແຕ່ວ່າລັດຖະບານກໍບໍ່ໄດ້ລະບຸໂຕຜູ້ໄດ້ຮັບເຄາະຮ້າຍຢ່າງຈະແຈ້ງແບບເປັນທາງການ ເລີຍ ສະຫະພັນແມ່ຍິງລາວລາຍງານວ່າ ໄດ້ໃຫ້ການຊ່ວຍເຫລືອຊຶ່ງລວມທັງການ ໃຫ້ທີ່ພັກພາອາໄສ ແກ່ຜູ້ໄດ້ຮັບເຄາະຮ້າຍ ທີ່ເປັນພົນລະເມືອງລາວ 52 ຄົນໃນປີ 2018 ຜ່ານມາ ຊຶ່ງໃນນັ້ນ ມີຜູ້ໄດ້ຮັບເຄາະຮ້າຍ ຢູ່ໃນການຂາຍປະເວນີ ແລະການ ອອກແຮງງານແບບບັງຄັບຢູ່ຕ່າງປະເທດ 47 ຄົນ, ແລະຜູ້ໄດ້ຮັບເຄາະຮ້າຍອີກ 5 ຄົນ ແມ່ນໄດ້ຖືກລະບຸໂຕ ຢູ່ພາຍໃນປະເທດ ພວກເຈົ້າໜ້າທີ່ລາຍງານວ່າ ໄດ້ຈັດຕັ້ງປະຕິບັດ ຄຳແນະນຳກ່ຽວກັບການປົກປ້ອງພວກໄດ້ຮັບເຄາະຮ້າຍ ຊຶ່ງລວມທັງຢູ່ໃນເຂດຊາຍ ແດນທີ່ມີຄົນອາດຕົກເປັນເຫຍື່ອຂອງການຄ້າມະນຸດໄດ້ງ່າຍ ອີງຕາມກົດໝາຍຕ້ານການຄ້າມະນຸດປີ 2016 ພວກໄດ້ຮັບເຄາະຮ້າຍມີສິດໄດ້ ຮັບການຊ່ວຍເຫລືອທາງດ້ານທີ່ພັກພາອາໄສຊົ່ວຄາວ, ຄຳແນະນຳ ທາງດ້ານກົດໝາຍ, ການຮັກສາສຸຂະພາບ, ການສຶກສາ ຫຼືການຝຶກວິຊາອາຊີບ ແລະດ້ານການເງິນເພື່ອໃຫ້ ກັບຄືນໄປຢູ່ໃນປະຊາຄົມຕາມປົກກະຕິໄດ້ ສະຫະພັນແມ່ຍິງລາວຮັບຜິດຊອບໃນການ ໃຫ້ການບໍລິການຂອງລັດຖະບານ ເປັນຜູ້ບໍລິ ຫານສູນພັກໄລຍະສັ້ນສຳລັບພວກເຄາະ ຮ້າຍທີ່ຖືກທາລຸນຂົ່ມເຫັງທີ່ມີແຫ່ງດຽວຢູ່ໃນນະຄອນຫລວງວຽງຈັນກໍສະໜອງການບໍລິ ການໃຫ້ແກ່ພວກເຄາະຮ້າຍຈາກການຄ້າມນະມຸດນຳ ໃນການປະຕິບັດງານຕ້ານການຄ້າປະເວນີຄັ້ງໃຫຍ່ຢູ່ນະຄອນວຽງຈັນ ໃນເດືອນຕຸລາ 2018 ນັ້ນຕຳຫລວດໄດ້ກັກຂັງແມ່ຍິງ 128 ຄົນ ຊຶ່ງໃນນັ້ນມີແມ່ຍິງຕ່າງປະເທດ 35 ຄົນ ແຕ່ວ່າກໍບໍ່ໄດ້ກວດເບິ່ງວ່າພວກຜູ້ຍິງເຫລົ່ານີ້ມີຄົນໃດຕົກເປັນເຫຍື່ອຂອງການຄ້າມະນຸດ ຫລືບໍ່ ມີລາຍງານວ່າຕຳຫລວດໄດ້ລະບຸໂຕຜູ້ໄດ້ຮັບເຄາະຮ້າຍຈາກການຄ້າປະເວນີ ທີ່ໄດ້ຖືກສົ່ງກັບຄືນບ້ານໂດຍບໍ່ໄດ້ຮັບການບໍລິການໃດໆ ມີພວກຄາະຮ້າຍບາງຄົນ ໄດ້ຮັບການທົດແທນຄືນໂດຍຜ່ານຂະບວນການທາງກົດໝາຍອາຍາ ແຕ່ວ່າ ສານກໍ ບໍ່ໄດ້ໃຫ້ມີການທົດແທນຫລືຊົດເຊີຍຄ່າເສຍຫາຍຄືນແຕ່ຢ່າງໃດຖ້າພວກເຄາະຮ້າຍ ບໍ່ຂໍເອົາຄ່າທົດແທນນັ້ນເປັນການສະເພາະເຈາະຈົງ ພວກເຄາະຮ້າຍທີ່ໄດ້ຖືກກົດຂີ່ຂູດຮີດຢູ່ຕ່າງປະເທດແມ່ນຖືກລະບຸໂຕໂດຍພວກເຈົ້າ ໜ້າທີ່ຢູ່ໃນປະເທດເພື່ອນບ້ານ ເຖິງແມ່ນວ່າຈະມີການກ່າວຫາວ່າ ມີການບັງຄັບໃຊ້ ແຮງງານຕ່າງດ້າວຢູ່ໃນໂຄງການກໍ່ສ້າງໂຄງລ່າງພື້ນຖານ, ການຂຸດຄົ້ນ ບໍ່ແຮ່ ແລະກະສິກໍາຂະໜາດໃຫຍ່ຢູ່ໃນລາວກໍຕາມ ແລະເຖິງແມ່ນວ່າຈະມີຄົນຕ່າງປະເທດ ທີ່ຕົກເປັນເຫຍື່ອການຄ້າປະເວນີຢູ່ທົ່ວໄປທີ່ມີທ່າທີວ່າ ກ່ຽວຂ້ອງກັບ ອຸດສາຫະກໍາ ເຫລົ່ານີ້ກໍຕາມ ລັດຖະບານກໍບໍ່ໄດ້ລະບຸໂຕຄົນຕ່າງປະເທດທີ່ຕົກເປັນ ເຫຍື່ອການຄ້າ ມະນຸດເລີຍ ກະຊວງການຕ່າງປະເທດລາວໄດ້ທຳການຝຶກອົບຮົມໃຫ້ສະຖານກົງສູນ ລາວຢູ່ຈີນກ່ຽວກັບວິທີຈັດການຄຳຟ້ອງຮ້ອງໃນການແຕ່ງງານປອມທີ່ອາດຈະມີການຄ້າ ມະນຸດຢູ່ໃນນັ້ນ ແລະວິທີການສົ່ງພວກເຄາະຮ້າຍກັບບ້ານ; ຫາກແຕ່ວ່າ ກະຊວງ ດັ່ງກ່າວກໍບໍ່ໄດ້ລາຍງານວ່າຕົນໄດ້ໃຫ້ການຝຶກອົບຮົມແກ່ເຈົ້າໜ້າທີ່ການທູດຢູ່ປະເທດ ອື່ນກ່ຽວກັບວິທີການນີ້ເລີຍ ກະຊວງແຮງງານ ແລະສະຫວັດດີການສັງຄົມ ໄດ້ສົ່ງ ຜູ້ຕາງໜ້າຂອງຕົນໄປປະຈຳຢູ່ສະຖານເອກອັກຄະລາດຖະທູດໃນໄທທີ່ໄປຕິດຕາມ ກວດກາບ່ອນອອກແຮງງານຕ່າງໆ ແຕ່ກໍບໍ່ເປັນທີ່ຈະແຈ້ງວ່າພວກເຂົາເຈົ້າໄດ້ຮັບ ການຝຶກອົບຮົມໃນດ້ານການລະບຸໂຕ ແລະນຳສົ່ງຄົນທີ່ຢູ່ໃນກໍລະນີການຄ້າມະນຸດ ຫລືບໍ່ ກ່ຽວກັບການປ້ອງກັນນັ້ນ ລາຍງານຂອງກະຊວງການຕ່າງປະເທດສະຫະລັດ ກ່າວວ່າ ລັດຖະບານໄດ້ເພີ້ມຄວາມພະຍາຍາມໃນດ້ານນີ້ ໃນເດືອນກໍລະກົດ 2018 ນາຍົກ ລັດຖະມົນຕີ ອອກດຳລັດທີ່ຮຽກຮ້ອງໃຫ້ສ້າງຕັ້ງຄະນະກຳມະການຕ້ານມະນຸດລະຫວ່າງ ຂະແໜງການຕ່າງໆ ໃນລະດັບແຂວງ ແລະເມືອງເພື່ອຈັດຕັ້ງປະຕິບັດກົດໝາຍ ແລະ ແຜນປະຕິບັດງານຕ້ານການຄ້າມະນຸດ ເພື່ອຜັນຂະຫຍາຍດຳລັດນີ້ ລັດຖະບານໄດ້ ສົ່ງເສີມການປຸກລະດົມຍົກລະດັບຄວາມເຂົ້າໃຈ ແລະໃຫ້ການຝຶກອົບຮົມເພື່ອຊ່ວຍໃຫ້ ເຂດອຳນາດສານຢູ່ຂັ້ນຕໍ່າກວ່າລະດັບຊາດສ້າງຕັ້ງຄະນະກຳມະການ ຕ້ານການຄ້າ ມະນຸດຂອງຕົນເອງໄດ້ ໃນການປະຕິບັດແຜນງານຕ້ານການຄ້າມະນຸດແຫ່ງຊາດ, ກະຊວງແຮງງານແລະສະຫວັດດີການສັງຄົມ ແລະສະຫະພັນແມ່ຍິງລາວຮ່ວມກັນ ຈັດຝຶກອົບຮົມກ່ຽວກັບການຍົກຍ້າຍຖິ່ນຖານທີ່ມີຄວາມປອດໄພແລະການປົກປ້ອງ ຜູ້ໄດ້ຮັບເຄາະຮ້າຍຈາກການຄ້າມະນຸດ ໃຫ້ແກ່ພວກເຈົ້າໜ້າທີ່ເມືອງ, ເຈົ້າໜ້າທີ່ ຮັກສາຄວາມປອດໄພພາຍໃນ, ພະແນກແຮງງານ ແລະສະຫວັດດີການສັງຄົມ, ສະຫະພັນແມ່ຍິງ, ຜູ້ບໍລິຫານໂຮງຮຽນ ແລະອົງການຊາວໜຸ່ມຢູ່ທົ່ວປະເທດ ລວມທັງໝົດ 1,080 ຄົນ ກະຊວງການຕ່າງປະເທດກໍໄດ້ຈັດການຝຶກອົບຮົມ ໃຫ້ແກ່ 352 ຄົນເພື່ອຍົກລະດັບຄວາມເຂົ້າໃຈຂອງຄົນກ່ຽວກັບສົນທິສັນຍາສາກົນ ດ້ານການກໍ່ອາດຊະຍາກຳຂ້າມຊາດຊຶ່ງລວມທັງການຄ້າມະນຸດ ທາງກະຊວງ ສຶກສາທິການແລະກິລາ ກໍໄດ້ຈັດສຳມະນາກ່ຽວກັບຈັດການຝຶກອົບໃຫ້ແກ່ຜູ້ບໍລິຫານ ການສຶກສາແລະກິລາ 3,910 ຄົນ ທີ່ທ່ານໄດ້ຮັບຟັງຜ່ານໄປນັ້ນແມ່ນຕອນທີ 3 ຂອງພາກສ່ວນທີ່ກ່ຽວກັບ ສປປ ລາວ ໃນລາຍງານປະຈຳປີ 2019 ວ່າດ້ວຍການຄ້າມະນຸດ ຂອງກະ ຊວງການຕ່າງປະເທດ ສະຫະລັດ ກະລຸນາຕິດຕາມຮັບຟັງຕອນທີ 4 ໄດ້ໃນແລງ ວັນສຸກ ທີ 19 ກໍລະກົດ ຈະມາເຖິງນີ້